《摸鱼儿 汪又村柳暗花明又一村图》
清代·赵庆熹

一程程、山山水水，人家都在深处。弯环不辨羊肠径，只觉树阴无数。

香似雾。问四面楼台，多少春鹦鹉。相逢俊侣。正潭水桃花，踏歌声里，满地落红雨。

仙源好，见说蓝桥有路，胡麻饭熟如许。马蹄催送佂轮急，可是软红尘土。

君记取，记步步移时，便入长安去。此中小住。笑图书寻来，绛云青琐，还似婿乡否。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。